A lechión fue formata en Wrocław, en Prudnik, en Brzeg, en Nysa, en Korfantów (Silesia), en febrero de 1807, a partir d'un rechimiento d'Infantería y atro de Caballería a lo servicio d'o Reino de Nápols que proveniban d'as lechions de Dąbrowski de Jan Henryk Dąbrowski y d'a Lechión d'o Danubio de Karol Kniaziewicz, formatas orichinalment en l'anyo 1790. A nueva formación fue enamplata dende o quadro napolitán pa esdevenir una formación de tres rechimientos de infantería y un rechimiento de caballería, dito a lo prencipio Lechión Italiana-Polaca por haber estato organizata arredol de polacos enantes a lo servicio d'o Reino de Nápols. Muitos d'os reclutas veniban de territorios enantes ocupatos por Prusia y Austria, en particular de Poznań y Pomerania, dende os Repartos de Polonia.